
ΤΕΥΧΟΣ ΔΕΥΤΕΡΟ 


Αρ 


. Φύλλου 2941 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση-συμπλήρωση της 34817/15-07-2017 
(ΦΕΚ 2131/Β) απόφασης του Συντονιστή της Απο¬ 
κεντρωμένης Διοίκησης Αιγαίου με Θέμα: Μεταβί¬ 
βαση αρμοδιοτήτων και παροχή εξουσιοδότησης 
υπογραφής διοικητικών πράξεων και εγγράφων 
«Με εντολή Συντονιστή» στον Προϊστάμενο της 
Γενικής Διεύθυνσης Δασών και Αγροτικών Υποθέ¬ 
σεων της Αποκεντρωμένης Διοίκησης Αιγαίου και 
στους Προϊσταμένους των οργανικών μονάδων 
αυτής. 

2 

Έγκριση απασχόλησης σε 12ωρη βάση, καθώς και 
απασχόλησης κατά τα Σάββατα, τις Κυριακές και 
τις εξαιρέσιμες ημέρες τριών (3) υπαλλήλων για τις 
ανάγκες λειτουργίας του Γραφείου Ληξιαρχείου 
και Πολιτικών ΓάμωντουΤμήματοςΔημοτικής Κα¬ 
τάστασης της Δ/νσης Διοικητικών Υπηρεσιών του 
Δήμου Χανίων. 

3 

Ανάθεση καθηκόντων Ληξιάρχου της υποδιαιρε¬ 
μένης Ληξιαρχικής Περιφέρειας (Δημοτικής Ενό¬ 
τητας) Κορινού του Δήμου Κατερίνης. 

4 

Καθορισμός ανώτατου ορίου των επιτρεπόμενων 
κατ' έτος ημερών μετακίνησης εκτός έδρας του 
Προέδρου του Νομικού Προσώπου Δήμου Δρά¬ 
μας για το έτος 2018. 

5 

Καθιέρωση υπερωριακής απασχόλησης Ληξιάρ- 
χων Δήμου Παιανίας Β' εξαμήνου έτους 2018. 

6 

Υπερωριακή απασχόληση κατά τις απογευματι¬ 
νές ώρες, μονίμων υπαλλήλων και υπαλλήλων 
αορίστου χρόνου, των τριών Κ.Ε.Π. του Δήμου 
Περιστεριού, Β' εξαμήνου 2018. 


7 Καθιέρωση υπερωριακής εργασίας υπαλλήλων 
και αποσπασμένων υπαλλήλων υπηρετούντων 
στον Οργανισμό Διαχείρισης Δημοσίου Χρέους 
(Ο.Δ.ΔΗ.Χ.). 

ΔΙΟΡΘΩΣΕΙΣ ΣΦΑΛΜΑΤΩΝ 

8 Διόρθωση σφάλματος στην 2212.2-1/5170/43030/ 
2018/08-6-2018 απόφαση του Υπουργού Ναυτι¬ 
λίας και Νησιωτικής Πολιτικής που δημοσιεύθηκε 
στο ΦΕΚ 2407/Β725-6-2018. 


ΑΠΟΦΑΣΕΙΣ 

Αριθμ. 37558 _ (1) 

Τ ροποποίηση-συμπλήρωση της 34817/15-07-2017 
(ΦΕΚ 2131 /Β) απόφασης του Συντονιστή της 
Αποκεντρωμένης Διοίκησης Αιγαίου με Θέμα: 
Μεταβίβαση αρμοδιοτήτων και παροχή εξουσιο¬ 
δότησης υπογραφής διοικητικών πράξεων και 
εγγράφων «Με εντολή Συντονιστή» στον Προ¬ 
ϊστάμενο της Γενικής Διεύθυνσης Δασών και 
Αγροτικών Υποθέσεων της Αποκεντρωμένης 
Διοίκησης Αιγαίου και στους Προϊσταμένους των 
οργανικών μονάδων αυτής. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

Τις διατάξεις: 

1 .Του άρθρου 5 του ν. 3469/2006 (ΦΕΚ 131 Α') «Εθνικό 
Τυπογραφείο, Εφημερίδα της Κυβερνήσεως και λοιπές 
διατάξεις», όπωςαντικαταστάθηκε μετηνπαρ.1 του άρ¬ 
θρου 20 του ν. 4368/2016, (ΦΕΚ 21 Α'). 

2. Των άρθρων 6, 238, 280 και 283 παρ. 3 και 4 του 
ν. 3852/2010 (ΦΕΚ 87Α') «Νέα Αρχιτεκτονική της Αυτοδι¬ 
οίκησης και της Αποκεντρωμένης Διοίκησης-Πρόγραμ- 
μα Καλλικράτης», όπως ισχύουν. 

3. Του ν. 4071/2012 (Α'85) «Ρυθμίσεις για την τοπική 
ανάπτυξη, την αυτοδιοίκηση και την αποκεντρωμένη 
διοίκηση Ενσωμάτωση Οδηγίας 2009/50/ΕΚ». 

4. Του ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ)-δημόσιο λογιστικό και άλλες διατάξεις» (ΑΊ43), 
όπως τροποποιήθηκε και ισχύει, 

5. Των άρθρων 28 και 28Α τουν. 4325/2015 «Εκδημο¬ 
κρατισμός της Διοίκησης-Καταπολέμηση Γραφειοκρα¬ 
τίας και Ηλεκτρονική Διακυβέρνηση. Αποκατάσταση 
αδικιών και άλλες διατάξεις» (ΦΕΚ.47Α ), όπως ισχύουν. 

6. Του π.δ.143/2010 «Οργανισμός της Αποκεντρωμέ¬ 
νης Διοίκησης Αιγαίου» (ΦΕΚ 236Α') 

7. Του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, όπως κωδικοποι- 
ήθηκε με το άρθρο πρώτο του π.δ.63/2005(ΦΕΚ98/Α'). 

8. Την αριθμ. 14192/15.05.2017 (ΦΕΚ250/Υ.Ο.Δ.Δ./ 
26.05.2017) απόφαση του Υπουργού Εσωτερικών περί 

διορισμού Συντονιστή στην Αποκεντρωμένη Διοίκηση 
Αιγαίου. 

9. Τις διατάξεις του π.δ. 576/80 (Φ.Ε.Κ. 157/Α79-7-1980) 
«Περί χορηγήσεως αδειών εις αλιευτικά σκάφη διά την 
διενέργεια δοκιμαστικής αλιείας». 

10. Το π.δ. 67/1981 (ΦΕΚ 23Α-Διόρθωση 43Α) «Περί 
χορήγηση άδειας συλλογής υδρόβιων οργανισμών για 
ερευνητικούς σκοπούς). 

11 .Των άρθρων 48-57 του ν. 2717/1999 «Κώδικας Δι¬ 
οικητικής Δικονομίας». 

12. Την αριθμ. 144344/31-12-2010 εγκύκλιο οδηγιών 
του ΟΠΕΚΕΠΕ για τη διαδικασία οικειοθελούς επιστρο¬ 
φής ενισχύσεων του Μέτρου 112 «Εγκατάσταση Νέων 
Γεωργών» του ΠΑΑ 2007-2013. 

13. Την κοινή υπουργική απόφαση 4941/7-11-2011 
«Σύστημα Δημοσιονομικών διορθώσεων για την ανά¬ 
κτηση αχρεωστήτως ή παρανόμως καταβληθέντων πο¬ 
σών από πόρους του κρατικού προϋπολογισμού για την 
υλοποίηση προγραμμάτων συγχρηματοδοτούμενων στο 
πλαίσιο του ΠΑΑ 2007-2013». 

14. Την αριθμ. 3994/20-05-2016 (ΑΔΑ: 77Δ24653ΠΓ- 
ΔΗΤ) απόφαση του Γενικού Γραμματέα Αγροτικής Πο¬ 
λιτικής και Διαχείρισης Κοινοτικών Πόρων «Απόφαση 
καθορισμού συνεχιζόμενων πράξεων του Μ112 του ΠΑΑ 
2007-2013 στο Μέτρο 6.1 του ΠΑΑ 2014-2020» όπως 
κάθε φορά ισχύει. 

15. Το αριθμ. 25548/12-12-2014 έγγραφο με Θέμα: 
«Υποδείγματα Αποφάσεων Ανάκλησης Έγκρισης πρά- 
ξης-Απένταξης στο Μέτρο 112 «Εγκατάσταση Νέων Γε¬ 
ωργών» του ΠΑΑ 2007-2013 στα πλαίσια της 2ης προ¬ 
κήρυξης του Μέτρου 112 έτους 2014» της Μονάδας Β1 
του Υπουργείου Αγροτικής Ανάπτυξης και Τροφίμων. 

16.0 νόμος 4282/2014 (ΦΕΚ 182Α729-8-2014) «Ανά¬ 
πτυξης των Υδατοκαλλιεργειών». 

17. Την με αριθμ.34817/15-07-2017 (ΦΕΚ 2131/Β) 
Εξουσιοδοτική απόφαση με θέμα: 

Μεταβίβαση αρμοδιοτήτων και παροχή εξουσιοδό¬ 
τησης υπογραφής διοικητικών πράξεων και εγγράφων 
«Με εντολή Συντονιστή» στον Προϊστάμενο της Γενικής 
Διεύθυνσης Δασών και Αγροτικών Υποθέσεων της Απο¬ 
κεντρωμένης Διοίκησης Αιγαίου και στους Προϊσταμέ¬ 
νους των οργανικών μονάδων αυτής. 

18. Την ανάγκη διασφάλισης της εύρυθμης και αποδο¬ 
τικής λειτουργίας των Υπηρεσιών της Γενικής Διεύθυνσης 
Δασών και Αγροτικών Υποθέσεων της Αποκεντρωμένης 
Διοίκησης Αιγαίου, καθώς επίσης και της ταχύτερης δι¬ 
εκπεραίωσης των υποθέσεων για την εξυπη ρέτηση των 
πολιτών. 

19. Το γεγονός ότι από τις διατάξεις της απόφασης 
αυτής δεν προκαλείται δαπάνησε βάρος του κρατικού 
προϋπολογισμού, αποφασίζουμε: 

Τροποποιούμε-συμπληρώνουμε την με αριθμ. 
πρωτ.34817/15-07-2017 απόφαση περί: «Μεταβίβασης 
αρμοδιοτήτων και παροχή εξουσιοδότησης υπογραφής 
διοικητικών πράξεων και εγγράφων «Με εντολή Συντονι¬ 
στή» στον Προϊστάμενο της Γενικής Διεύθυνσης Δασών 
και Αγροτικών Υποθέσεων της Αποκεντρωμένης Διοίκη¬ 
σης Αιγαίου και στους Προϊσταμένους των οργανικών 
μονάδων αυτής», ως ακολούθως: 


Άρθρο 2 

ΓΕΝΙΚΕΣ ΕΞΟΥΣΙΟΔΟΤΗΣΕΙΣ 

Στην παράγραφο Β: «Διοικητικές πράξεις και έγγρα¬ 
φα που εξουσιοδοτούνται να υπογράφουν «Με εντολή 
Συντονιστή» οι Προϊστάμενοι των Διευθύνσεων της Γε¬ 
νικής Διεύθυνσης Δασών και Αγροτικών Υποθέσεων ή 
οι νόμιμοι αναπληρωτές τους είναι τα ακόλουθα:....», 
τροποποιείται το εδάφιο 10 ως εξής: 

10. Χορήγηση κανονικών αδειών στους υπαλλήλους 
των Διευθύνσεων. 

Άρθρο 3 

ΕΙΔΙΚΕΣ ΕΞΟΥΣΙΟΔΟΤΗΣΕΙΣ 

Α. ΓΕΝΙΚΗ ΔΙΕΥΘΥΝΣΗ ΔΑΣΩΝ ΚΑΙ ΑΓΡΟΤΙΚΩΝ ΥΠΟ¬ 
ΘΕΣΕΩΝ. 

Διοικητικές πράξεις και έγγραφα που εξουσιοδοτείται 
να υπογράφει «Με εντολή Συντονιστή» ο Προϊστάμενος 
της Γενικής Διεύθυνσης Δασών και Αγροτικών Υποθέ¬ 
σεων ή ο νόμιμος αναπληρωτής του είναι τα ακόλου¬ 
θα:....»: 

I. Στο τέλος της υποπαραγράφου «ΘΕΜΑΤΑ ΑΓΡΟ¬ 
ΤΙΚΩΝ ΥΠΟΘΕΣΕΩΝ» μετά το εδάφιο 2 προστίθενται 
εδάφια ως εξής: 

3. Συγκρότηση Επιτροπών Ελέγχου και Έκτακτων Ελέγ¬ 
χων Μέτρων του ΠΑΑ 2007-2013 και ΠΑΑ 2014-2020 

4. Έγκριση των Εκθέσεων Ελέγχου που διενεργούνται 
από τις Διευθύνσεις Αγροτικών Υποθέσεων. 

5. Πράξεις ορισμού υπαλλήλων για την διενέργεια 
διαδικασίας επίδοσης εγγράφων και Αποφάσεων (Πα¬ 
ραγγελία Επίδοσης). 

6. Πράξεις για τηνΤροποποίηση ΑπόφασηςΈγκρισης, 
Ανάκληση Εγκριτικής Πράξης-Απένταξης, Επιβεβαίωση 
Ολοκλήρωσης, Εξέτασης Αντιρρήσεων, Δημοσιονομικής 
Διόρθωσης, σε Νέους Γεωργούς, Δικαιούχων στο Μέτρο 
Μ112 του ΠΑΑ 2007-2013 συνεχιζόμενο στο Υπομέτρο 
6.1 του ΠΑΑ 2014-2020. 

7. Πράξεις που αφορούν τη Χορήγηση Άδειας συλλο¬ 
γής υδρόβιων οργανισμών για ερευνητικούς σκοπούς. 

8. Πράξεις που αφορούν την Προέγκριση μίσθωσης 
θαλάσσιας έκτασης. 

9. Πράξεις που αφορούν Άδεια Ίδρυσης και Λειτουργί¬ 
ας πλωτών και χερσαίων εγκαταστάσεων μονάδων υδα¬ 
τοκαλλιέργειας καθώς και την Ανανέωση, Τ ροποποίηση, 
Αναστολή και Λύση τους. 

10. Πράξεις που αφορούν Διοικητικές Κυρώσεις του 
άρθρου 25 του ν.4282/2014 περί Μονάδων Υδατοκαλ¬ 
λιέργειας. 

II. Απόφαση για την ανάθεση και λύση στον οικείο 
φορέα Π.Ο.Α.Υ. της διαχείρισης της θαλάσσιας υδάτινης 
έκτασης που έχει χαρακτηρισθεί και οριοθετηθεί με Προ¬ 
εδρικό Διάταγμα ως Π.Ο.Α.Υ. 

12. Πράξεις που αφορούν τη Χορήγηση Άδειας Διε¬ 
νέργειας Πειραματικής Αλιείας. 

11. Στο τέλοςτης παραγράφου Ε: «ΔΙΕΥΘΥΝΣΕΙΣ ΑΓΡΟ¬ 
ΤΙΚΩΝ ΥΠΟΘΕΣΕΩΝ ΒΟΡΕΙΟΥ ΚΑΙ ΝΟΤΙΟΥ ΑΙΓΑΙΟΥ» μετά 
το εδάφιο 17 προστίθεται εδάφιο ως εξής: 

18.Την Πρόσκληση-Ειδοποίηση της Διεύθυνσης Αγρο¬ 
τικών Υποθέσεων, μετά από έλεγχο, στους δικαιούχους 
(Νέους Γεωργούς) για το οφειλόμενο ποσό επιστροφής, 






Τεύχος Β' 2941/20.07.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


37237 


στο Μέτρο Μ112 του ΠΑΑ 2007-2013 και συνεχιζόμενου 
στο Μέτρο 6.1 του ΠΑΑ 2014-2020. 

Κατά τα λοιπά ισχύει η 34817/15-06-2017 απόφαση. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 27 Ιουνίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΘΕΟΔΩΡΙΔΗΣ 


Αριθμ. 8636 _ (2) 

Έγκριση απασχόλησης σε 12ωρη βάση, καθώς 
και απασχόλησης κατά τα Σάββατα, τις Κυριακές 
και τις εξαιρέσιμες ημέρες τριών (3) υπαλλήλων 
για τις ανάγκες λειτουργίας του Γραφείου Ληξιαρ¬ 
χείου και Πολιτικών Γάμων του Τμήματος Δημο¬ 
τικής Κατάστασης της Δ/νσης Διοικητικών Υπη¬ 
ρεσιών του Δήμου Χανιών. 

Η ΣΥΝΤΟΝΙΣΤΡΙΑ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1 .Τις διατάξεις του άρθρου 280 παρ. I του ν. 3852/2010 
(ΦΕΚ 87/Α77-6-2010) «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης-Πρόγραμμα 
Καλλικράτης». 

2. Τις διατάξειςτου π.δ. 136/2010 (ΦΕΚ 229/Α/27-12-2010) 
«Οργανισμός της Αποκεντρωμένης Διοίκησης Κρήτης». 

3. Τις διατάξεις του άρθρου 36 του ν. 3584/2007 (ΦΕΚ 
143/Α 728-06-2007) «Κύρωση του Κώδικα Κατάστασης 
Δημοτικών και Κοινοτικών Υπαλλήλων», όπως ισχύουν. 

4. Τις διατάξεις του άρθρου 28 και του άρθρου 28Α 
του ν. 4325/2015 (ΦΕΚ 47/Α711-05-2015) «Εκδημοκρα¬ 
τισμός της Διοίκησης-Καταπολέμηση Γραφειοκρατίας 
και Ηλεκτρονική Διακυβέρνηση. Αποκατάσταση αδικιών 
και άλλες διατάξεις», όπως το τελευταίο προστέθηκε με 
το άρθρο 24 του ν. 4368/2016 (ΦΕΚ 21/Α721 -02-2016). 

5. Την αριθμ. 14026/15-5-2017 απόφαση του Υπουρ¬ 
γού Εσωτερικών (ΦΕΚ 250/ΥΟΔΔ/26-5-2017) περί δι¬ 
ορισμού της Κοζυράκη Μαρίας ως Συντονίστριας της 
Αποκεντρωμένης Διοίκησης Κρήτης. 

6. Το αριθμ. 29541/25-06-2018 έγγραφο του Δήμου 
Χανίων, με το οποίο περιήλθε στην υπηρεσία η αριθμ. 
409/2018 απόφαση του οικείου Δημοτικού Συμβουλίου 
περί απασχόλησης σε 12ωρη βάση, καθώς και απασχό¬ 
λησης κατά τα Σάββατα, τις Κυριακές και τις εξαιρέσιμες 
ημέρες τριών (3) υπαλλήλων για τις ανάγκες λειτουργίας 
του Γραφείου Ληξιαρχείου και Πολιτικών Γάμων του Τμή- 
ματος Δημοτικής Κατάστασης της Δ/νσης Διοικητικών 
Υπηρεσιών του Δήμου Χανίων. 

7. Την αριθμ. 26829/29-06-2018 βεβαίωση σε ορθή επα¬ 
νάληψη της Δ/νσης Οικονομικών Υπηρεσιών του Δήμου 
Χανίων περί ύπαρξης πιστώσεων στους Κ.Α. 10-6012.001 
και 10-6051 του προϋπολογισμού οικονομικού έτους 2018 
και περί αντίστοιχης πρόβλεψης για τα επόμενη έτη. Το 
συνολικό ύψος της δαπάνης που προκαλείται από την 


έκδοση της παρούσας απόφασης ανέρχεται στο ποσό των 
2.000,00 ευρώ για το έτος 2018, σύμφωνα με την αριθμ. 
409/2018 απόφαση του Δημοτικού Συμβουλίου Χανίων, 
αποφασίζουμε: 

Εγκρίνουμε την απασχόληση σε 12ωρη βάση, καθώς 
και την απασχόληση κατά τα Σάββατα, τις Κυριακές και 
εξαιρέσιμες ημέρες τριών (3) υπαλλήλων για τις ανάγκες 
λειτουργίας του Γραφείου Ληξιαρχείου και Πολιτικών 
Γάμων του Τμήματος Δημοτικής Κατάστασης της Δ/νσης 
Διοικητικών Υπηρεσιών του Δήμου Χανίων και προκει- 
μένου να διευκολυνθεί η διαδικασία τέλεσης πολιτικών 
γάμων, ως εξής: 

α) Ενός (1) τακτικού υπαλλήλου κατηγορίας-κλάδου/ 
εκπαιδευτικής βαθμίδας-ειδικότηταςΤΕ Γεωπονίας, 
β) ενός (1) τακτικού υπαλλήλου κατηγορίας-κλάδου/ 
εκπαιδευτικής βαθμίδας-ειδικότηταςΔΕ Οδηγών και 
γ) ενός τακτικού (1) υπαλλήλου κατηγορίας-κλάδου/ 
εκπαιδευτικής βαθμίδας-ειδικότητας ΔΕ Διοικητικού. 

Από την παρούσα απόφαση προκαλείται δαπάνη 
συνολικού ύψους 2.000,00 ευρώ σε βάρος των Κ.Α. 10- 
6012.001 και 10-6051 του προϋπολογισμού οικονομικού 
έτους 2018 του Δήμου Χανίων, σύμφωνα με την αριθμ. 
409/2018 απόφαση του Δημοτικού Συμβουλίου Χανί¬ 
ων. Αντίστοιχες πιστώσεις θα προβλεφθούν και στους 
προϋπολογισμούς των επόμενων ετών, σύμφωνα με την 
αριθμ. 26829/29-06-2018 βεβαίωση σε ορθή επανάληψη 
της Δ/νσης Οικονομικών Υπηρεσιών του εν λόγω Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 3 Ιουλίου 2018 
Η Συντονίστρια Αποκεντρωμένης Διοίκησης 
ΜΑΡΙΑ ΚΟΖΥΡΑΚΗ 


Αριθμ. 4489 _ (3) 

Ανάθεση καθηκόντων Ληξιάρχου της υποδιαιρε¬ 
μένης Ληξιαρχικής Περιφέρειας (Δημοτικής Ενό¬ 
τητας) Κορινού του Δήμου Κατερίνης. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του ν. 3852/04-06-2010 (ΦΕΚ 87/τ.Α7 
07-06-2010) «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης-Πρόγραμμα Καλλικρά¬ 
της». 

2. Τις διατάξειςτου π.δ. 142/23-12-2010(ΦΕΚ 235/τ.Α7 
27-12-2010 «Οργανισμός της Αποκεντρωμένης Διοίκη¬ 
σης Μακεδονίας-Θράκης». 

3. Τις διατάξεις του άρθρου 2 της παρ. 2 του ν. 344/1976 
(ΦΕΚ 143 Α) "περί ληξιαρχικών πράξεων". 

4. Τηναριθμ. 127080/57510/14-12-2010 (ΦΕΚ 1984/Τ.Β7 
22-12-2010) απόφαση του Υπουργού Εσωτερικών, 
Αποκέντρωσης και Ηλεκτρονικής Διακυβέρνησης 
«περί Υποδιαίρεσης ληξιαρχικής περιφέρειας Δήμων 

που συνιστώνται από συνένωση Ο.Τ.Α. σύμφωνα με τον 
ν. 3852/2010». 

5. Την αριθμ. 127080/57510/εγκ. 65/21-12-2010 εγκύ¬ 
κλιο του Υπουργείου Εσωτερικών, Αποκέντρωσης και 
Ηλεκτρονικής Διακυβέρνησης. 

6. Τις διατάξεις των άρθρων 28 και 28Α του 
ν. 4325/2015 (ΦΕΚ 47/τ.Α'/2015) «Εκδημοκρατισμός 
της Διοίκησης-Καταπολέμηση Γραφειοκρατίας και Ηλε¬ 
κτρονική Διακυβέρνηση. Αποκατάσταση αδικιών και 
άλλες διατάξεις». 

7. Την αριθμ. 14138/15-05-2017 (ΦΕΚ 250/τ.ΥΟΔΔ/ 
26-05-2017) (ΑΔΑ:ΩΩ09465ΧΘ7-ΗΜΞ) υπουργική από¬ 
φαση περί διορισμού Συντονιστή στην Αποκεντρωμένη 
Διοίκηση Μακεδονίας-θράκης. 

8. Την αριθμ. 35748/30-05-2017 (ΦΕΚ 1971 /Β707-06-2017) 
«Ανάθεση άσκησης αρμοδιοτήτων σε οργανικές μονά¬ 
δες της Αποκεντρωμένης Διοίκησης Μακεδονίας Θρά¬ 
κης και παροχή εξουσιοδότησης υπογραφής πράξεων 
και εγγράφων «Με εντολή Συντονιστή» στους προϊστα¬ 
μένους των οργανικών μονάδων της Αποκεντρωμένης 
Διοίκησης Μακεδονίας-Θράκης». 

9. Την αριθμ. 19214/29-06-2018 απόφαση του Δημάρ¬ 
χου Κατερίνης, με την οποία προτείνεται για ανάθεση 
καθηκόντων ληξιάρχου της υποδιαιρεμένης Ληξιαρχικής 
Περιφέρειας Δημοτικής Ενότητας Κορινού στην Χριστίνα 
Σταματάκη του Νικολάου, λόγω συνταξιοδότησης του 
υπαλλήλου που ασκούσε τα καθήκοντα Αηξιάρχου στην 
ανωτέρω Δημοτική Ενότητα. 

10. Την από 28-06-2018 βεβαίωση Οικονομικής Υπη¬ 
ρεσίας του Δήμου Κατερίνης, αποφασίζουμε: 

Αναθέτουμε την άσκηση καθηκόντων Ληξιάρχου στην 
Υποδιαιρεμένη ληξιαρχική περιφέρεια (Δημοτικής Ενό- 
τητας)Κορινού, στην υπάλληλο Χριστίνα Σταματάκη του 
Νικολάου του Δήμου Κατερίνης, ειδικότητας ΔΕ Διοικη¬ 
τικών Γραμματέων, με βαθμό Δ'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 3 Ιουλίου 2018 

Με εντολή Συντονιστή 
Αποκεντρωμένης Διοίκησης 
Η ΠροϊσταμένηΤμήματος 
Τοπ. Αυτ/σης και ΝΠ Θεσ/νίκης 

ΣΟΥΛΤΑΝΑ ΤΣΕΛΕΝΤΗ 


Αριθμ. 7434 _ (4) 

Καθορισμός ανώτατου ορίου των επιτρεπόμενων 
κατ' έτος ημερών μετακίνησης εκτός έδρας του 
Προέδρου του Νομικού Προσώπου Δήμου Δρά¬ 
μας για το έτος 2018. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 
Έχοντας υπόψη: 

1. Τις διατάξεις του άρθ. 280 του ν. 3852/2010 «Νέα 


Αρχιτεκτονική της Αυτοδιοίκησης και της Αποκεντρω¬ 
μένης Διοίκησης-Πρόγραμμα Καλλικράτης». 

2. Τις διατάξεις του π.δ. 142/2010 «Οργανισμός της 
Αποκεντρωμένης Διοίκησης Μακεδονίας-θράκης» 
(ΦΕΚ 235/Α727-12-2010) και ειδικότερα το άρθρο 24 
αυτού. 

3. Τις διατάξεις των άρθρων 28 και 28Α του ν. 4325/2015 
(ΦΕΚ47/Α72015) «ΕκδημοκρατισμόςτηςΔιοίκησης-Κα- 
ταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις». 

4. Την αριθμ. 14138/15.5.2017 απόφαση του Υπουργού 
Εσωτερικών (ΦΕΚ:250/τ.Υ.Ο.Δ.Δ/26.5.2017), αναφορικά 
με τον «Διορισμό του Ιωάννη Σάββα του Κωνσταντίνου 
ως Συντονιστή της Αποκεντρωμένης Διοίκησης Μακε¬ 
δονίας Θράκης». 

5. Την αριθμ. 71351/14-12-2010 (Εγκύκλιο 41) και την 
αριθμ. 74895/30-12-2010 (Εγκύκλιο 60) του Υπουργού 
Εσωτερικών, Αποκέντρωσης και Ηλεκτρονικής Διακυ¬ 
βέρνησης. 

6. Τις διατάξεις της υποπαραγράφου Δ9 της παραγρά¬ 
φου Δ του άρθρου 2 του ν. 4336/2015 (ΦΕΚ 94/Α72015), 
«Συνταξιοδοτικές διατάξεις-Κύρωση του Σχεδίου Σύμ¬ 
βασης Οικονομικής Ενίσχυσης από τον Ευρωπαϊκό Μη¬ 
χανισμό Σταθερότητας και ρυθμίσεις για την υλοποίηση 
της Συμφωνίας Χρηματοδότησης». 

7. Τις διατάξεις του δευτέρου εδαφίου τηςπαρ.1 του 
άρθρου 3 της υποπαραγράφου Δ9 του άρθρου 2 ν. 
4336/2015, όπως αντικαταστάθηκαν με τις διατάξεις 
της παραγράφου 2 του άρθρου 36 του ν. 4484/2017, 
(ΦΕΚ-110 Α/1 -8-2017). 

8. Τις διατάξειςτου άρθρου 9 του ν. 3833/2010 (ΦΕΚ 40 Α/ 
15-3-2010): «Προστασία της εθνικής οικονομίας-Επείγοντα 
μέτρα για την αντιμετώπιση της δημοσιονομικής κρίσης». 

9. Του άρθ. 25 παρ.6 του ν. 2738/1999 «Συλλογικές Δια¬ 
πραγματεύσεις στην Δημόσια Διοίκηση, μονιμοποιήσεις 
συμβασιούχων αορίστου χρόνου και άλλες διατάξεις». 

10. Του ν. 3584/2007(ΦΕΚ 143 Α/28-6-2007), «Κώδικας 
Κατάστασης Δημοτικών και Κοινοτικών Υπαλλήλων». 

11. Του άρθ. 90 του «Κώδικα της Νομοθεσίας για την 
Κυβέρνηση και τα Κυβερνητικά Οργανα» που κυρώθηκε 
με το άρθρο πρώτο του π.δ. .63/2005, το οποίο ρυθμίζει 
τον έλεγχο των δαπανών. 

12. Το αριθμ. 878/15.5.2018 έγγραφο του Νομικού 
Προσώπου Δημοσίου Δικαίου του Δήμου Δράμας με 
την επωνυμία «ΝΟΜΙΚΟ ΠΡΟΣΩΠΟ ΔΗΜΟΥ ΔΡΑΜΑΣ». 

13. Την αριθμ.875/14.5.2018 βεβαίωση του Ν.Π.Δ.Δ., 
περί υπάρξεως πιστώσεων στον προϋπολογισμό, απο¬ 
φασίζουμε: 

Ορίζουμε το ανώτατο όριο των επιτρεπόμενων κατ' 
έτος ημερών μετακίνησης εκτός έδρας του Προέδρου 
του Νομικού Προσώπου Δήμου Δράμας για το έτος 2018 
ως εξής: 


Αρ. 

Ατμ. 

ΚΛΑΔΟΣ 

ΚΑΤΗΓΟΡΙΑ 

ΗΜΕΡΕΣ ΚΑΤ' ΕΤΟΣ 

ΕΚΑΣΤΟΣ 

1 

ΑΙΡΕΤΟΣ- 

ΠΡΟΕΔΡΟΣ 

Ν.Π.Δ.Δ. 


60 (εξήντα) 

Το όριο των επιτρεπόμενων ημερών εκτός έδρας για 
τον Πρόεδρο του Ν.Π.Δ.Δ. ορίζεται μέχρι (5) πέντε ημέ¬ 
ρες το μήνα. 

Από την απόφαση αυτή θα προκληθεί δαπάνη σε βά¬ 
ρος του προϋπολογισμού του ΝΟΜΙΚΟΥ ΠΡΟΣΩΠΟΥ 
ΔΗΜΟΥ ΔΡΑΜΑΣ οικ. έτους 2018 ποσού 1.000,00 € η 
οποία θα βαρύνει τον ΚΑ 00/6421. 

Η απόφαση αυτή ισχύει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 3 Ιουλίου 2018 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 


Αριθμ. απόφ. 168 (5) 

Καθιέρωση υπερωριακής απασχόλησης Ληξι- 
άρχων Δήμου Παιανίας Β' εξαμήνου έτους 2018. 

Ο ΔΗΜΑΡΧΟΣ ΠΑΙΑΝΙΑΣ 

Έχοντας υπόψη: 

Ι.Τιςδιατάξειςτηςπαρ. 1 του άρθρου 58 του ν. 3852/2010 
«Νέα Αρχιτεκτονική της Αυτοδιοίκησης και της Αποκεντρω¬ 
μένης Διοίκησης-Πρόγραμμα Καλλικράτης». 

2. Τις διατάξεις της παρ. 10 του άρθρου 12 του 
ν. 2503/1997 «Διοίκηση,οργάνωση, στελέχωση της Περι¬ 
φέρειας, ρύθμιση θεμάτων γιατηνΤοπική Αυτοδιοίκηση 
και άλλες διατάξεις». 

3. Τις διατάξεις του άρθρου 97 του ν. 3463/2006 (Δ.Κ.Κ.). 

4. Τις διατάξεις των άρθρων 48 και 49 του ν. 3584/2007. 

5. Τις διατάξεις του άρθρου 20 του ν. 4354/2015 
(ΦΕΚ176/Α - ). 

6. Την αριθμ. 2/31029/ΔΕΠ/6-5-2016 εγκύκλιο του 
Υπουργείου Οικονομικών Γεν. Γραμμ. Δημ/κης Πολ.Γεν. 
Λογιστηρίου του Κράτους. 

7. Την αριθμ. 55085/39021/15-09-2014 απόφαση του 
Γενικού Γραμματέα Αποκεντρωμένης Διοίκησης Αττικής 
(ΦΕΚ 2648/τ.Β'/07-10-2014) περί ανάθεσης καθηκόντων 
ληξιάρχου της Δ.Ε. Παιανίας του Δήμου Παιανίας στη 
μόνιμη υπάλληλο κλάδου ΠΕ Διοικητικού Βιδάλη Άννα 
του Γκίκα (Αριθμ. Αποφ. Δημάρχου 359/2014). 

8. Την αριθμ. 63201/35011/24-8-2015 απόφαση του 
Γενικού Γραμματέα Αποκεντρωμένης Διοίκησης Αττικής 
(ΦΕΚ 1922/τ.Β'/08-09-2015) περί ανάθεσης καθηκόντων 
ληξιάρχου της Δ.Ε. Γλυκών Νερών του Δήμου Παιανίας 
στην υπάλληλο κλάδου ΔΕ Διοικητικού Παπάζογλου Ζωή 
του Αριστείδη.(Αριθμ. αποφ. Δημάρχου 221/2015). 

9. Την αριθμ. 544/29-12-2017(ΑΔΑ:ΩΩ9ΘΩΞ9-ΡΛ7) 
απόφαση Δημάρχου Δήμου Παιανίας περί Καθιέρωσης 
υπερωριακής απασχόλησης Ληξιάρχων Δήμου Παιανίας 
Α' εξαμήνου έτους 2018 (ΦΕΚ 162/τ.Β 726-01 -2018). 

10. Την αριθμ. 6589/21-06-2018 βεβαίωση της Οικο¬ 
νομικής Υπηρεσίας του Δήμου, αποφασίζουμε: 

Καθιερώνουμε απογευματινή υπερωριακή εργασία, 
με αμοιβή έως εκατόν είκοσι (120) ώρες για το Β' εξάμη¬ 


νο έτους 2018, για δύο (2) υπαλλήλους του Δήμου που 
θα εργαστούν πέραν του κανονικού ωραρίου εργασίας 
τους, προκειμένου να ασκήσουν τα ληξιαρχικά τους κα¬ 
θήκοντα στις παρακάτω Δημοτικές Ενότητες: 

• Δημοτική Ενότητα Παιανίας 

• Δημοτική Ενότητα Γλυκών Νερών 

1. Από την απόφαση αυτή θα προκληθεί δαπάνη σε βά¬ 
ρος του Κ.Α. 10-6012.003 με τίτλο «Αμοιβή Ληξιάρχου» 
εκ ποσού 1.341,60 € του προϋπολογισμού του Δήμου 
έτους 2018. 

2. Τον Κ.Α. 10-6052.001 με τίτλο «Εισφορά υπέρ του 
ΙΚΑ υπαλλήλων αορίστου χρόνου», ποσού 47.175,13€. 

3. Τον Κ.Α. 10-6051.001 με τίτλο «Εισφορά υπέρ του 
ΤΥΔΚΥ τακτικού προσωπικού», ποσού 36.728,13€. 

4. Τον Κ.Α. 10-6051.004 με τίτλο «Εισφορά υπέρΤΑΔΚΥ- 
ΤΕΑΔΥ», ποσού 12.628,98€. 

5. Τον Κ.Α. 10-6022.004 με τίτλο «Αποζημίωση Ληξι¬ 
άρχου» ποσού 993,60€. 

Η απόφαση αυτή να αναρτηθεί στον Πίνακα Ανακοινώ¬ 
σεων του Δημοτικού Καταστήματος και στο πρόγραμμα 
Διαύγεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παιανία, 22 Ιουνίου 2018 
Ο Δήμαρχος 
ΣΠΥΡΙΔΩΝ ΣΤΑΜΟΥ 


Αριθμ. οικ. 27487 (6) 

Υπερωριακή απασχόληση κατά τις απογευματι¬ 
νές ώρες, μονίμων υπαλλήλων και υπαλλήλων 
αορίστου χρόνου, των τριών Κ.Ε.Π. του Δήμου 
Περιστεριού, Β' εξαμήνου 2018. 

Ο ΔΗΜΑΡΧΟΣ ΠΕΡΙΣΤΕΡΙΟΥ ΑΤΤΙΚΗΣ 
Έχοντας υπόψη: 

α) Τις διατάξεις του άρθρου 58 του ν. 3852/2010 (ΦΕΚ 
Α' 87/7-6-2010) «περί αρμοδιοτήτων Δημάρχου». 

β) Τις διατάξεις του αρθρ. 41 του ν. 3979/2011 (ΦΕΚ 
Α' 138) με τις οποίες αυξήθηκαν σε (40) οι εβδομαδιαίες 
ώρες εργασίας μόνιμου και με σχέση εργασίας ιδιωτικού 
δικαίου αορίστου χρόνου προσωπικού Δημοσίου, ΟΤΑ 
α' και β' βαθμού και λοιπών ΝΠΔΔ. 

γ) Την ΔΙΑΔΠ/Φ.Β.1 /14757 (ΦΕΚ ΒΊ 659/26-7-2011) 
απόφαση του Υπουργού Διοικητικής Μεταρρύθμισης 
και Ηλεκτρονικής Διακυβέρνησης και τις εγκυκλίους 
του Υπ. Διοικ. Μετ. και Ηλεκτρ. Διακυβέρνησης 1) ΔΙ- 
ΑΔΠ/Φ.Β.1/15884/10-8-2011 «Καθορισμός ωρών εβδο¬ 
μαδιαίας εργασίας, προσέλευσης και αποχώρησης 
υπαλλήλων Δημοσίου, ΟΤΑ α' και β' βαθμού και λοιπών 
Ν.Π.Δ.Δ. και ωρών εισόδου του κοινού στις δημόσιες 
υπηρεσίες», 2) ΔΙΑΔΠ/Φ.Β.1/22088/3-11-11 και 3) Την 
αριθμ. 2/1757/0026 Υ.Α. του Αναπληρωτή Υπουργού 
Οικονομικών (ΦΕΚ Β' 17/12-1 -2017). 

δ) Τ ις διατάξεις του άρθρου 20 του ν. 4354/2015 (ΦΕΚ 
ΑΊ 76/16-12-2015). 

ε) Το γεγονός ότι έχουν εγγράφει πιστώσεις στον προ¬ 
ϋπολογισμό του Δήμου έτους 2018. 

στ) Το αριθμ. οικ. 26400/28-6-2018 της Δ/νσης ΚΕΠ 
για την αναγκαιότητα Υπερωριακής απασχόλησης της 
ανωτέρω υπηρεσίας. 

ζ) Την ανάγκη καθιέρωσης εργασίας με αμοιβή πέρα 
από τις ώρες υποχρεωτικής απασχόλησης των εργαζομέ¬ 
νων της ανωτέρω υπηρεσίας για την αντιμετώπιση επο¬ 
χικών, εκτάκτων ή επειγουσών αναγκών, αποφασίζουμε: 

Καθιερώνουμε για το Β'εξάμηνο του έτους 2018 την 
υπερωριακή απογευματινή απασχόληση πέραν του 
ωραρίου εργασίας τις καθημερινές, για 14 υπαλλήλους 
μόνιμους και αορίστου χρόνου της Δ/νσης Κ.Ε.Π., μέχρι 
120 ώρες το εξάμηνο ανά εργαζόμενο. 

Η δαπάνη θα βαρύνει τις εγγεγραμμένες πιστώσεις 
στους κωδικούς του εγκεκριμένου προϋπολογισμού 
έτους 2018, ως εξής: 

Κ.Α. 10.6012.11-10.6051.111,10.6022.11-10.6052.111 
και ανέρχεται συνολικά στο ποσό των 9.700,00 €. 

Η παρούσα να αναρτηθεί στο πίνακα ανακοινώσεων 
του Δήμου και να δημοσιευθεί σε μία τοπική εφημερίδα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Περιστέρι, 4 Ιουλίου 2018 

Ο Δήμαρχος κ.α.α. 

Ο Αναπληρωτής Δημάρχου 

ΒΑΣΙΛΕΙΟΣ ΜΠΕΤΣΗΣ 


Αριθμ. 1217 _ (7) 

Καθιέρωση υπερωριακής εργασίας υπαλλήλων 
και αποσπασμένων υπαλλήλων υπηρετούντων 
στον Οργανισμό Διαχείρισης Δημοσίου Χρέους 
(Ο.Δ.ΔΗ.Χ.). 

Ο ΑΝΑΠΛΗΡΩΤΗΣ ΓΕΝΙΚΟΣ ΔΙΕΥΘΥΝΤΗΣ 
ΤΟΥ ΟΡΓΑΝΙΣΜΟΥ ΔΙΑΧΕΙΡΙΣΗΣ ΔΗΜΟΣΙΟΥ ΧΡΕΟΥΣ 

Έχοντας υπόψη: 

Ι.Τις διατάξεις: 

α) του άρθρου 20 του ν. 4354/2015 (ΦΕΚ Α' 176). 

β) το άρθρο 90 του Κώδικα νομοθεσίας για την Κυβέρ¬ 
νηση και τα Κυβερνητικά όργανα, που κυρώθηκε με το 
άρθρο 1 του π.δ/τος 63/2005 (ΦΕΚ 98/Α722-4-2005). 

γ) το ν. 2628/1998 «Σύσταση Νομικού Προσώπου Δη¬ 
μοσίου Δικαίου με την επωνυμία "Οργανισμός Διαχεί¬ 
ρισης Δημοσίου Χρέους (Ο.Δ.ΔΗ.Χ.) και άλλες διατάξεις 
(ΦΕΚ Α 151), όπως τροποποιημένος ισχύει. 

2. Την αριθμ. 2055582/6087/0004/20-8-1998 απόφα¬ 
ση του Υπουργού Οικονομικών, περί συγκρότησης του 
Διοικητικού Συμβουλίου του Οργανισμού Διαχείρισης 
Δημοσίου Χρέους (ΦΕΚ 156/ΝΠΔΔ/28-8-1998), όπως 
τροποποιήθηκε και ισχύει. 

3. Την με αριθμ. 2/11543/0004/6-4-2010 απόφαση του 
Υφυπουργού Οικονομικών, με θέμα «Διορισμός μελών 
του Διοικητικού Συμβουλίου του Οργανισμού Διαχεί¬ 
ρισης Δημοσίου Χρέους (Ο.Δ.ΔΗ.Χ)» (ΥΟΔΔ 125) όπως 
τροποποιημένη ισχύει. 


4. Την παρ. 2 του άρθρου 4 της αριθμ. 2/8879/0094/ 
22-3-2000 (ΦΕΚ412/Β) όπως τροποποιημένη ισχύει. 

5. Το από 30-1 -2018 έγγραφο του προϊσταμένου Δ/νσης 
Δη μοσίου Χρέους του Οργανισμού Διαχείρισης Δη μοσίου 
Χρέους προς τον Αναπληρωτή Γενικό Διευθυντή του Ορ¬ 
γανισμού, στο οποίο αναφέρονται οι λόγοι για τους οποί¬ 
ους παρίσταται ανάγκη παροχής εργασίας πέρα από το 
κανονικό ωράριο στο προσωπικό του Ο.Δ.ΔΗ.Χ και των 
υπηρετούντων αποσπασμένων υπαλλήλων στον Ο.Δ.ΔΗ.Χ. 

6. Την αριθμ. 1201/2-7-2018 (ΑΔΑ ΩΘΦ7469Η1Χ-ΓΞ3) 
απόφαση Ανάληψης Υποχρέωσης/έγκριση δαπάνης του 
Αναπληρωτή Γενικού Δ/ντή του ΟΔΔΗΧ. 

7. Το γεγονός ότι από τις διατάξεις της παρούσας προ- 
καλείται δαπάνη ύψους 24.000 € για την πληρωμή ισόπο¬ 
σης δαπάνης σε βάρος της πίστωσης προϋπολογισμού 
εξόδων του ΟΔΔΗΧ οικονομικού έτους 2018 και ΚΑΕ 
02.01.0261, αποφασίζουμε: 

Εγκρίνουμε την καθιέρωση απογευματινής υπερω- 
ριακής εργασίας, για τριάντα ένα (31) υπαλλήλους των 
κάτωθι υπηρεσιών του Οργανισμού Διαχείρισης Δη¬ 
μοσίου Χρέους (ΟΔΔΗΧ) και μέχρι εκατόν είκοσι (120) 
ώρες συνολικά ο καθένας, για χρονικό διάστημα από τη 
δημοσίευση της παρούσας και έως 31 -12-2018, ως εξής: 

1. Σε 2 υπαλλήλους της Διεύθυνσης Δανεισμού και 
Διαχείρισης. 

2. Σε 2 υπαλλήλους της Διεύθυνσης Ανάλυσης Χαρτο¬ 
φυλακίου και Αγορών. 

3. Σε 11 υπαλλήλους του Αυτοτελούς Γραφείου Διοι¬ 
κητικής Υποστήριξης και Πληροφορικής. 

4. Σε 16 υπαλλήλους της Διεύθυνσης Δημοσίου Χρέους. 

Στην ανωτέρω υπερωριακή εργασία η οποία θα πραγ¬ 
ματοποιείται κατά τις εργάσιμες ημέρες, μπορούν να με¬ 
τέχουν και αποσπασμένοι εντός του ανωτέρω ορίου αριθ¬ 
μού ωρών, που εγκρίνονται με την παρούσα απόφαση. 

Η κατανομή των ωρών, η συγκρότηση των συνεργείων 
και η περιγραφή των συγκεκριμένων εργασιών που θα 
πραγματοποιηθούν θα γίνει με ευθύνη των Προϊσταμέ¬ 
νων των Διευθύνσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2018 
Ο Αναπληρωτής Γενικός Διευθυντής 
ΔΗΜΗΤΡΗΣΤΣΑΚΩΝΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην 2212.2-1/5170/43030/2018/08-6-2018 από¬ 
φαση του Υπουργού Ναυτιλίας και Νησιωτικής Πολι¬ 
τικής που δημοσιεύθηκε στο ΦΕΚ 2407/Β725-6-2018, 
«στη σελίδα 26957, στο άρθρο 2 διορθώνεται η 
εσφαλμένη επωνυμία της εταιρείας: «ΜΑΚΕΑ ΤΑΝΚΕΒ5 
5ΗΙΡΜΑΝΑ0ΕΜΕΝΤΙΝΟ>, 
στην ορθή: «5ΑΑΝ 5ΗΙΡ ΜΑΝΑΟΕΜΕΝΤ 5.Α.». 

(Από το Υπουργείο Ναυτιλίας 
και Νησιωτικής Πολιτικής) 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2941/20.07.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























